Diari Oficial de la Generalitat Valenciana


Sumari del DOGV 7916, del 14-11-2016 (2016/8937)

RESOLUCIÓ de 7 de novembre de 2016, del director general del Servei Valencià d'Ocupació i Formació, per la qual es fan públics la línia de crèdit i l'import global màxim destinat a finançar les ajudes especials i addicionals dirigides als treballadors afectats pels expedients de regulació d'ocupació 76/2000 i 25/2001.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7916

Data del DOGV
:   14-11-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/8937


Data del document
:   07-11-2016

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 7 de novembre de 2016, del director general del Servei Valencià d'Ocupació i Formació, per la qual es fan públics la línia de crèdit i l'import global màxim destinat a finançar les ajudes especials i addicionals dirigides als treballadors afectats pels expedients de regulació d'ocupació 76/2000 i 25/2001. [2016/8937]  
El Reial Decret 196/2010, de 26 de febrer, modificat pel Reial Decret 1783/2011, de 16 de desembre, estableix mesures per a facilitar la reinserció laboral, així com l'establiment d'ajudes especials als treballadors afectats pels expedients de regulació d'ocupació 76/2000, de 8 de març de 2001, i 25/2001, de 31 de juliol de 2001.  
De conformitat amb la disposició addicional primera del Reial Decret 196/2010, de 26 de febrer, la gestió d'aquestes ajudes es farà d'acord amb el que s'estableix en aquest i en les normes de procediment que dicten les comunitats autònomes per a la seua execució d'acord amb la seua pròpia organització. Respecte d'això, l'adaptació del reial decret a l'àmbit de la Generalitat es va realitzar mitjançant l'Ordre 58/2010, de 29 de desembre, de la Conselleria d'Economia, Hisenda i Ocupació, que regula l'establiment d'ajudes especials als treballadors afectats pels expedients de regulació d'ocupació 76/2000, de 8 de març de 2001, i 25/2001, de 31 de juliol de 2001, modificada per l'Ordre 12/2011, de 20 de setembre, de la Conselleria d'Educació, Formació i Ocupació, i per l'Ordre 30/2014, de 5 de setembre, de la Conselleria d'Economia, Indústria, Turisme i Ocupació.  
  
De conformitat amb el que disposa l'article 3 del Reial Decret 196/2010, el finançament de les mesures regulades en aquest s'efectua a càrrec de la dotació pressupostària consignada a aquest efecte en el pressupost del Servei Públic d'Ocupació Estatal, i la seua gestió correspon a les comunitats autònomes amb competències en matèria de gestió de les polítiques actives d'ocupació.  
Atés que consta la intervenció favorable i l'autorització en data 6 d'octubre de 2016 de la proposta de la Subdirecció General de Polítiques Actives d'Ocupació, del Servei Públic d'Ocupació Estatal, de lliurament a la Comunitat Valenciana dels fons destinats a finançar durant 2016 les ajudes destinades als treballadors afectats pels expedients de regulació d'ocupació 76/2000 i 25/2001, mitjançant aquesta resolució es fan públics els crèdits que en l'àmbit de la Comunitat Valenciana han de finançar aquestes mesures, corresponents a les anualitats 2012 a 2015 (ajudes addicionals pendents) i 2016.  
En virtut del que s'exposa i de conformitat amb l'article 160.4.b de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, resolc:  
  
Únic. Finançament  
Fer pública la dotació pressupostària per a finançar les ajudes pendents de l'anualitat 2015 destinades als treballadors afectats pels expedients de regulació d'ocupació 76/2000, de 8 de març de 2001, i 25/2001, de 31 de juliol de 2001, les bases reguladores dels quals estan establides en el Reial Decret 196/2010, de 26 de febrer (BOE 51, 27.02.2010), i van ser modificades pel Reial Decret 1783/2011, de 16 de desembre (BOE 303, 17.12.2011). A fi de concretar en l'àmbit competencial de la Comunitat Valenciana la indicada normativa estatal per a la seua adaptació a les peculiaritats organitzatives de la Generalitat, i determinar la forma i els terminis de la presentació de sol·licituds (tal com preveu el Reial Decret 196/2010) es va dictar l'Ordre 58/2010, de 29 de desembre, de la Conselleria d'Economia, Hisenda i Ocupació, que regula l'establiment d'ajudes especials als treballadors afectats pels expedients de regulació d'ocupació 76/2000, de 8 de març de 2001, i 25/2001, de 31 de juliol de 2001 (DOCV 6435, 11.01.2011), i modificada després per l'Ordre 12/2011, de 20 de setembre, de la Conselleria d'Educació, Formació i Ocupació (DOCV 6621, 03.10.2011), i per l'Ordre 30/2014, de 5 de setembre, de la Conselleria d'Economia, Indústria, Turisme i Ocupació (publicada en el DOCV 7357, 10.09.2014).  
  
Aquestes ajudes es finançaran a càrrec del capítol IV del subprograma 322.53, Plans Especials de Suport a l'Ocupació en Sectors Productius, codi de línia S7731000, «Ajudes especials als treballadors de SINTEL afectats per ERO», del pressupost per a 2016 del Servei Valencià d'Ocupació i Formació, per un import global màxim de 400.000 euros, fons finançats pel Servei Públic d'Ocupació Estatal amb la distribució següent:  
- Per a les ajudes addicionals pendents de les anualitats 2012 a 2015: 7.562,81 euros.  
- Per a les ajudes especials i addicionals corresponents a l'anualitat 2016: 392.437,19 euros.  
  
Contra aquest acte, que esgota la via administrativa, les persones interessades podran interposar un recurs contenciós administratiu en el termini de dos mesos, a comptar des de l'endemà de la seua publicació, davant del corresponent jutjat contenciós administratiu de la província de València, d'acord amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant d'aquest mateix òrgan en el termini d'un mes, computat en els termes ja mencionats, de conformitat amb el que disposen els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques. I això sense perjudici que els interessats puguen exercitar qualsevol altre recurs que consideren procedent.  
  
  
València, 7 de novembre de 2016.- El director general del SERVEF: Enric Nomdedéu Biosca.